

BAGLORIAETH CYMRU

UWCH

ACHREDWYD GAN

LYWODRAETH CYMRU

I’w addysgu o 2015

MANYLEB

3.4 Her Dinasyddiaeth Fyd-Eang

**Diben**

Diben Her Dinasyddiaeth Fyd-eang yw datblygu sgiliau dysgwyr, tra’n cynnig cyfleoedd i ddeall ac ymateb yn briodol i faterion byd-eang. Yn ystod Her Dinasyddiaeth Fyd-eang bydd dysgwyr yn dysgu sgiliau **Llythrennedd, Meddwl Beirniadol a Datrys Problemau** a **Chreadigrwydd ac Arloesedd** yn benodol ac yn eu defnyddio mewn modd priodol.

**Rhagarweiniad**

Beth yw dinasyddiaeth fyd-eang?

Pa sgiliau fydd dysgwyr yn gallu eu datblygu a’u defnyddio?

Beth sy'n rhan o'r her hon?

Mae gan ddinesydd byd-eang weledigaeth well o’r byd. Mae’n ymhél â materion byd-eang ac yn rhannu cyfrifoldeb am yr hyn sy’n digwydd i’r blaned yn gyffredinol. Mae gan ddinesydd byd-eang ddiddordeb a brwdfrydedd i ddatblygu ei ddealltwriaeth o faterion byd-eang ac mae’n parchu a gwerthfawrogi cydraddoldeb, amrywiaeth, goddefgarwch a chynaliadwyedd.

Mae materion byd-eang yn mynd y tu hwnt i ffiniau lleol neu genedlaethol. Mae Her Dinasyddiaeth Fyd-eang yn rhoi cyfle i ddysgwyr ehangu eu gorwelion, gan archwilio amrywiaeth o faterion o arwyddocâd byd-eang. Trwy ymchwil, dadl a thrafodaeth byddant yn ystyried amrywiaeth o ffeithiau, ffactorau, gwahaniaeth barn a safbwyntiau ar faterion byd-eang amrywiol.

Bydd archwilio materion byd-eang yn rhoi cyfrwng i ddysgwyr allu meithrin a datblygu amrywiaeth o sgiliau. Er mwyn deall materion byd-eang bydd angen i ddysgwyr feddwl yn feirniadol amdanynt. I ymateb i faterion byd-eang bydd angen i ddysgwyr ffurfio syniadau i drin problemau byd-eang a chyflwyno syniadau am ddatrysiadau posibl. Bydd datblygu sgiliau creadigrwydd ac arloesedd yn bwysig. Er mwyn cyflwyno syniadau cymhleth am faterion byd-eang, bydd angen i ddysgwyr ddatblygu eu sgiliau llythrennedd a chyfathrebu. Bydd datblygu’r sgiliau hyn yn rhoi’r gallu a’r hyder i ddysgwyr fod yn ddinasyddion byd-eang rhagweithiol, yn barod i wneud gwahaniaeth cadarnhaol yn y byd.

Bydd Her Dinasyddiaeth Fyd-eang yn rhoi cyfle i ddysgwyr adeiladu gwybodaeth a dealltwriaeth o faterion byd-eang amlweddog a chymhleth o chwe thema: **Iechyd, Bwyd a Lloches, Poblogaeth, Trafnidiaeth, Economi** ac **Amgylchedd Naturiol.** Gellir gweld rhai enghreifftiau o’r materion byd-eang sy’n codi o’r themâu hyn yn y tabl isod.

|  |  |  |
| --- | --- | --- |
| **Iechyd** | **Bwyd a Lloches** | **Poblogaeth** |
| Rheoli afiechyd  Poblogaeth sy’n heneiddio  Gofal iechyd preifat yn erbyn gofal iechyd cyhoeddus  Therapi genynnau | Cynhyrchu bwyd Cnydau GM  Tai  Trefoli  Gwaredu gwastraff  Poblogaeth yn erbyn Adnoddau | Addysg Hawliau dynol Cydraddoldeb rhywiol  Ffoaduriaid ac ymfudo  Hunaniaeth a diwylliant  Rhyfel a gwrthdaro |
| **Trafnidiaeth** | **Economi** | **Amgylchedd Naturiol** |
| Trafnidiaeth gynaliadwy  Biodanwyddau  Cerbydau hybrid  Pris olew  Cynnydd mewn llygredd | Anghydraddoldeb economaidd Cyllid a masnach ryngwladol  Dyled y byd  Gwerthiant arfau | Newid hinsawdd byd-eang Disbyddu adnoddau Bioamrywiaeth  Ôl troed carbon  Llygredd diwydiannol |

**Enghreifftiau o gynnwys mewn rhaglen Addysgu a Dysgu priodol**

Mae’n bwysig i ganolfannau a dysgwyr fanteisio ar ddiddordeb, adnoddau, cefnogaeth a safbwyntiau a ellir eu cael gan **sefydliadau** sy’n arbennig o berthnasol i faterion byd-eang penodol.

Trwy astudio materion byd-eang o nifer o’r themâu a restrwyd, bydd dysgwyr yn cael y cyfle i drafod dadleuon, safbwyntiau, barn a dehongliadau cymhleth. Bydd dysgwyr yn datblygu sgiliau ymchwil, gan gynnwys y gallu i feddwl yn feirniadol am ddefnyddioldeb, cyfredolrwydd, dilysrwydd a dibynadwyedd deunyddiau. Hefyd, bydd dadansoddi a meddwl yn feirniadol am faterion byd-eang yn cynnwys rhoi ystyriaeth lawn i effaith ffactorau gwleidyddol, economaidd, cymdeithasol, technolegol, cyfreithiol, ac amgylcheddol (PESTLE) perthnasol.

Yn y pen draw, bydd dysgwyr yn sefydlu Safbwynt Personol sy’n arddangos dealltwriaeth feirniadol a/neu empathi gyda safbwyntiau eraill. Yna, byddant yn ffurfio dulliau posibl i ymdrin â mater byd-eang, gan gyfathrebu’r rhain yn greadigol ac yn arloesol mewn **Cynhadledd Dewisiadau Byd-eang.**

**Arweiniad ar gyflwyno**

Ar y lefel hon, cynghorir bod dysgwyr yn treulio tua **saith deg awr** ar yr Her gan dreulio tua **hanner cant o oriau** yn datblygu sgiliau, gwybodaeth a dealltwriaeth sylfaenol berthnasol gan gynnwys ffactorau gwleidyddol, economaidd, cymdeithasol, technolegol, cyfreithiol ac amgylcheddol (PESTLE). At ddiben yr Her hon bydd ffocws penodol ar ddysgu, addysgu ac asesu **Llythrennedd, Meddwl Beirniadol a Datrys Problemau** a **Chreadigrwydd ac Arloesedd.**

Er mwyn rhoi datblygiad a defnydd o’r sgiliau dan sylw mewn cyd-destun, dylid ffurfio sail i'r rhaglen addysgu a dysgu o amrywiaeth o faterion byd-eang ar draws y 6 thema: Iechyd, Bwyd a Lloches, Poblogaeth, Trafnidiaeth, Economi ac Amgylchedd Naturiol. Mae enghreifftiau priodol o bob thema wedi’u nodi yn y tabl blaenorol. Cyfrifoldeb y dysgwr/ganolfan yw’r nifer o enghreifftiau a ddefnyddir o bob thema.

Dylid rhoi cyfleoedd i ddysgwyr ddadansoddi, meddwl yn feirniadol, trafod a dadlau materion byd-eang cymhleth ac amlweddog. Er y gellir defnyddio cyd-destunau lleol/rhanbarthol at ddibenion enghreifftio, mae’n rhaid ymdrin â materion ar raddfa fyd-eang. Bydd gwybodaeth, dealltwriaeth a gwerthfawrogiad o wahaniaeth barn berthnasol, safbwyntiau eraill a dadleuon cysylltiedig yn hanfodol i lwyddiant. Bydd dysgwyr yn manteisio ar y gefnogaeth gan sefydliadau allanol perthnasol e.e. adnoddau, ymweliadau addysgol, siaradwyr gwadd.

Er enghraifft, gallai’r **Gynhadledd Dewisiadau Byd-eang** fod yn seiliedig ar y ganolfan, yn cynnwys menter ar y cyd â nifer o ganolfannau neu’n cynnwys mewnbwn sefydliad allanol.

**Enghreifftiau o gyfraniadau i Gynhadledd Dewisiadau Byd-eang**

Efallai y bydd dysgwyr yn dymuno defnyddio un o’r dulliau canlynol:

 prif araith 10 munud o hyd;

 cyflwyniad llafar byr 5 munud o hyd wedi’i ategu gan gyfraniad ychwanegol ar ffurf briodol e.e. clip ffilm, cân, animeiddiad;

 papur cynhadledd o 500 o eiriau o leiaf gan gynnwys awgrymiadau allweddol i’w trafod yn y gynhadledd.

**Tystiolaeth i’w hasesu**

Mae’n rhaid i bob dysgwr ddarparu tystiolaeth gefnogol o **Safbwynt Personol, Cyfraniad i’r Gynhadledd Dewisiadau Byd-eang** ac **Adolygiad Personol.**

Mae’n rhaid i’r **Safbwynt Personol** fod ar ffurf ysgrifenedig, ac mae’n rhaid iddo gynnwys:

 safbwyntiau perthnasol, gwahanol ac anghyson ar faterion byd-eang;

 cydrannau allweddol o wahanol ddadleuon, honiadau a/neu safbwyntiau;

 dadansoddiad o hygrededd ffynonellau;

 ystyriaeth o ffactorau gwleidyddol, economaidd, cymdeithasol, technolegol, cyfreithiol ac amgylcheddol (PESTLE);

 safbwyntiau personol am y mater byd-eang.

Mae’n rhaid i’r **Cyfraniad i Gynhadledd Dewisiadau Byd-eang** gynnwys:

 cynhyrchu a gwerthuso syniadau ar sut i drin mater byd-eang;

 dethol un syniad a’i roi ar waith;

 technegau datrys problemau a gwneud penderfyniadau priodol;

 deunyddiau ac adnoddau i’w defnyddio yn y gynhadledd.

Dylai’r **Adolygiad Personol** gynnwys:

 datblygiad sgiliau yn ystod yr Her, a’r ffordd y defnyddiwyd y sgiliau;

 cyfraniad i’r Gynhadledd Dewisiadau Byd-eang.

**Enghreifftiau o gynnwys mewn rhaglen Addysgu a Dysgu priodol**

**Meddwl beirniadol a Datrys problemau**

 Canfod, ystyried a defnyddio amrywiaeth o ffeithiau, barn a safbwyntiau

 Cydnabod tybiaethau ac archwilio moeseg dadleuon

 Canfod, datblygu, dadansoddi ac asesu dadleuon yn feirniadol

 Ymchwilio i hygrededd, perthnasedd ac arwyddocâd ffynonellau - dibynadwyedd, dilysrwydd, tuedd, diddordeb personol, cadarnhad, ffalster

 Mynegi eu penderfyniadau a barn eu hunain yn glir a rhesymegol

 Deall a defnyddio technegau datrys problemau a gwneud penderfyniadau

 Canfod problemau a dadansoddi opsiynau, penderfyniadau a datrysiadau posibl

 Rhoi penderfyniadau a datrysiadau ar waith

 Canfod, dadansoddi a defnyddio gwybodaeth a data i ddatrys problemau

 Myfyrio ar y broses datrys problemau a gwneud penderfyniadau a rhoi datrysiad ar waith

**Creadigrwydd ac Arloesedd**

 Dysgu meddwl yn greadigol – creu syniadau/cysyniadau newydd, gwreiddiol ac arloesol, meddwl yn ochrol, creu damcaniaethau, arbrofi

 Perchnogaeth ysbrydoledig o’u syniadau/cysyniadau eu hunain a pharch tuag at syniadau/cysyniadau eraill

 Canfod a herio tybiaethau

 Deall pwysigrwydd dyfeisgarwch a menter

 Ystyried opsiynau – gwneud y mwyaf o gyfleoedd

 Asesu a gwerthuso syniadau – dewis yr un mwyaf ymarferol gan ddefnyddio dadansoddiad SWOT

 Cyfuno a datblygu cysyniadau/syniadau

 Canfod, dethol a defnyddio datrysiadau i fodloni gofynion newydd

 Rhoi datrysiadau ar waith

 Myfyrio ar y broses a’r canlyniad

**Llythrennedd**

 Deall e.e. gwahaniaethu, dyfynnu, cymharu, gwrthgyferbynnu, crynhoi, aralleirio

 Dadansoddi a defnyddio e.e. dosbarthu, blaenoriaethu, gwahaniaethu, arddangos, pennu

 Cyfosod e.e. dethol, cyfuno, cydweithio, casglu, aildrefnu, aruno, dilysu

 Cyfathrebu e.e. dadlau, trafod, cyflwyno, esbonio, egluro, mynegi mewn geiriau

**Yng nghyd-destun yr Her**

 Deall y cysyniad o ddinasyddiaeth fyd-eang

 Ymchwilio i amrywiaeth o faterion byd-eang, gan ganfod, dadansoddi a gwerthuso safbwyntiau perthnasol, gwahanol ac anghyson

 Deall, ystyried a defnyddio ffactorau gwleidyddol, economaidd, cymdeithasol, technolegol, cyfreithiol ac amgylcheddol (PESTLE) mewn materion byd-eang

 Dulliau cyflwyno mewn cynhadledd

Bagloriaeth Cymru Uwch 27

**Asesu Her Dinasyddiaeth Fyd-eang**

**Lle nad oes tystiolaeth neu nad yw’r gwaith yn haeddu clod – 0 marc**

|  |  |  |  |
| --- | --- | --- | --- |
| **Deilliannau Dysgu** | **Bandiau Perfformio** | | |
| **Band 1**  **1 - 3** | **Band 2**  **4 - 6** | **Band 3**  **7 - 9** |
| **DD1**  Gallu defnyddio sgiliau **Meddwl Beirniadol a Datrys Problemau** | Ystyried a chyflwyno eu barn, safbwyntiau a'u dadleuon eu hunain a rhai eraill yn briodol. Gwerthusiad manwl o hygrededd ffynonellau gan gynnwys pa mor gyfredol, cynhwysfawr, dilys a dibynadwy ydynt. Gyda rhai ffynonellau, defnyddio technegau datrys problemau a gwneud penderfyniadau priodol. | Ystyried a chyflwyno eu barn, safbwyntiau a'u dadleuon eu hunain, a rhai eraill, yn fanwl ac effeithiol. Gwerthusiad manwl ac effeithiol o hygrededd ffynonellau gan gynnwys pa mor gyfredol, cynhwysfawr, dilys a dibynadwy ydynt. Defnyddio technegau datrys problemau a gwneud penderfyniadau yn llwyddiannus. | Ystyried a chyflwyno eu barn, safbwyntiau a dadleuon eu hunain, rhai eraill a rhai cymhleth, yn fanwl, effeithiol a chynhwysfawr. Gwerthusiad manwl, effeithiol a chynhwysfawr o hygrededd ffynonellau gan gynnwys pa mor gyfredol, cynhwysfawr, dilys a dibynadwy ydynt. Defnyddio technegau datrys problemau a gwneud penderfyniadau priodol yn effeithiol. |
| **DD2**  Gallu defnyddio **Creadigrwydd ac Arloesedd** | Tystiolaeth o feddwl gwreiddiol a rhywfaint o allu i ganfod a herio tybiaethau. Cynhyrchu, cyfuno a chyflwyno syniadau, ymatebion a datrysiadau priodol. | Tystiolaeth o feddwl gwreiddiol effeithiol a'r gallu i ganfod a herio tybiaethau. Cynhyrchu, cyfuno a chyflwyno syniadau, ymatebion a datrysiadau yn fanwl ac effeithiol. | Tystiolaeth o feddwl gwreiddiol effeithiol a chlir a’r gallu i ganfod a herio tybiaethau. Cynhyrchu, cyfuno a chyflwyno syniadau, ymatebion a datrysiadau manwl, effeithiol a chynhwysfawr. |
| **DD3**  Gallu defnyddio **Llythrennedd** | Cyfathrebu cynnwys ac ystyr gan ddefnyddio iaith uniongyrchol a therminoleg yn gywir a phriodol. Mynegi a chyfathrebu amrywiaeth o safbwyntiau a dehongliadau. Llunio a chyflwyno dadleuon mewn modd glir wedi’u cefnogi. | Cyfathrebu cynnwys ac ystyr gan ddefnyddio iaith a therminoleg yn gywir a phriodol.  Mynegi a chyfathrebu amrywiaeth o safbwyntiau a dehongliadau cymhleth yn briodol. Llunio a chyflwyno dadleuon mewn modd glir ac argyhoeddiadol wedi’u cefnogi. | Cyfathrebu cynnwys ac ystyr gan ddefnyddio iaith a therminoleg yn gywir, yn briodol ac effeithiol. Mynegi a chyfathrebu amrywiaeth o safbwyntiau a dehongliadau cymhleth yn glir, priodol ac effeithiol. Llunio a chyflwyno dadleuon cymhleth mewn modd rhesymegol ac argyhoeddiadol wedi’u cefnogi. |
| **DD4**  Deall materion yn ymwneud â **Her Dinasyddiaeth Fyd-eang** | Deall ac ymateb yn briodol i fater byd-eang. Sylw priodol wedi’i roi i ffactorau gwleidyddol, economaidd, technolegol, cyfreithiol ac amgylcheddol. Cyfraniad i'r Gynhadledd Dewisiadau Byd-eang yn addas i’r pwrpas ac o safon ddigonol. | Deall ac ymateb yn fanwl ac effeithiol i fater byd-eang. Sylw manwl ac effeithiol wedi’i roi i ffactorau gwleidyddol, economaidd, technolegol, cyfreithiol ac amgylcheddol. Cyfraniad i’r Gynhadledd Dewisiadau Byd-eang yn briodol ac o safon dda. | Deall ac ymateb yn fanwl, effeithiol a chynhwysfawr i fater byd-eang.  Sylw manwl, effeithiol a chynhwysfawr wedi’i roi i ffactorau gwleidyddol, economaidd, technolegol, cyfreithiol ac amgylcheddol. Cyfraniad i’r Gynhadledd Dewisiadau Byd-eang yn briodol, effeithiol ac o safon uchel. |